Հայաստանին հաջորդեց օգոստոսի 15-25-ը Ղազախստանի մայրաքաղաք Աստանայում անցկացված ,,Եվրասիական երաժշտական խաղեր» փառատոնը, որն առաջին անգամ էր նման մակարդակով եւ մասշտաբով կազմակերպվում։ Այստեղ փառատոնն ուներ երեք՝ դաշնամուրի, վոկալի եւ ջութակի մրցութային բաժիններ։ Ժյուրիի կազմում էին Նարե Արղամանյանը /դաշնամուր/, վոկալի ժյուրիի անդամներ էին այնպիսի հանրահայտ երաժիշտներ, ինչպիսիք էին օպերային երգչուհի Լյուբով Կազարնովսկայան, դիրիժոր Կոնստանտին Օրբելյանը։ Ջութակի անվանակարգի ժյուրիի կազմում էր ,,Խաչատրյան Տրիո,,-ի անդամ, հայտնի ջութակահար Կարեն Շահգալդյանը։ Աստանայի մրցույթում 200 մասնակիցներ կային, որոնք ունեին շատ բարձր մակարդակ։ Թեեւ մասնակիցները հիմնականում Ռուսաստանից էին եւ Ղազախստանից, բայց հայ երաժիշտները կարողացան բոլոր անվանակարգերում գրավել մրցանակային երկրորդ տեղը։ Ջութակի 2-րդ մրցանակը շնորհվեց ռուսաստանաբնակ Վարդան Մայիլյանցին, վոկալի մրցույթում՝ 2-րդ մրցանակը Սարգիս Բաժբեուկ-Մելիքյանին/ Հայաստան/։ Իսկ դաշնամուրի մրցույթում երկրորդ մրցանակը 20-ամյա Ռուբեն Կոզինինն էր, ով թեեւ Ռուսաստանից էր, սակայն արմատներով հայ է։